**Υποτροφίες Erasmus+**

***ΠΛΗΡΟΦΟΡΙΕΣ ΓΙΑ ΤΗΝ ΕΠΙΛΟΓΗ ΦΟΙΤΗΤΩΝ/ΡΙΩΝ ΓΙΑ ΤΟ ΠΡΟΓΡΑΜΜΑ* ERASMUS+ 2025-2026**

**1.** Το Τμήμα Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών προκηρύσσει **υποτροφίες** Erasmus+ για το **ακαδημαϊκό έτος 2025-2026**.

**2.** Αιτήσεις δικαιούνται να υποβάλουν: οι **προπτυχιακοί/ές φοιτητές/ριες** (δευτεροετείς και τριτοετείς) οι οποίοι τη στιγμή που κάνουν αίτηση έχουν περάσει τουλάχιστον δώδεκα (12) μαθήματα. Οι φοιτητές που βρίσκονται στο τελευταίο έτος φοίτησης ή είναι επί πτυχίω έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν σε 30 ECTS (ως ανώτατο όριο).

Υπάρχουν δε Πανεπιστήμια για τα οποία δικαίωμα αίτησης έχουν και οι **μεταπτυχιακοί φοιτητές/ριες** του ΕΜΜΕ που έχουν συμπληρώσει ένα τουλάχιστον εξάμηνο σπουδών· ειδικά για τα πανεπιστήμια της Βιέννης και του Βύρτσμπουργκ, δικαίωμα αίτησης έχουν και οι **υποψήφιοι διδάκτορες**. Έχουν επίσης δικαίωμα να υποβάλουν αίτηση: α) υπήκοοι άλλων χωρών εγγεγραμμένοι στο ΕΜΜΕ (σε προπτυχιακό, μεταπτυχιακό ή διδακτορικό επίπεδο) και β) φοιτητές που έχουν ήδη μετακινηθεί με το πρόγραμμα Erasmus για σπουδές ή για πρακτική άσκηση, εφόσον το συνολικό διάστημα μετακίνησης δεν υπερβαίνει τους 12 μήνες ανά κύκλο σπουδών (συνυπολογίζεται το παλιό και το νέο διάστημα)· οι αιτήσεις των τελευταίων αυτών θα εξετάζονται μόνο για εναπομείνασες θέσεις.

Οι φοιτητές που έχουν ήδη επιλεγεί μέσω της πρόσκλησης για τα πανεπιστήμια του CIVIS (Νοέμβριος 2024) μπορούν να κάνουν αίτηση και μέσω της παρούσας πρόσκλησης, αλλά ΜΟΝΟ για διαφορετικό εξάμηνο από αυτό που έχουν ήδη επιλεγεί.

**3.** Στην αίτησή σας μπορείτε να επιλέξετε μέχρι επτά (7) Πανεπιστήμια. Με την κατάθεση της αίτησης πρέπει να υποβάλετε:

α) **Αναλυτική βαθμολογία** των μαθημάτων που έχετε περάσει.

β) Επικυρωμένη φωτοτυπία αναγνωρισμένων **διπλωμάτων ξένων γλωσσών** ή απλή φωτοτυπία με επίδειξη του πρωτοτύπου. Αναγνωρισμένα πτυχία όπως ορίζονται από τον ΑΣΕΠ είναι τα εξής :

https://www.interel.uoa.gr/fileadmin/depts/interel.uoa.gr/www/uploads/erasmus-sm/2024-2025/pararthma\_glwssomatheias\_13\_6\_2024\_\_15752\_.pdf

Η προσκόμιση διπλώματος γλωσσομάθειας ή βεβαίωσης, εφόσον η γλώσσα του συνεργαζόμενου Πανεπιστημίου είναι μητρική γλώσσα του/της αιτούντος/σης είναι απαραίτητη και αποδεικνύεται με την προσκόμιση Απολυτήριου τίτλου ισότιμου των ελληνικών σχολείων Δευτεροβάθμιας Εκπαίδευσης, εφόσον έχει αποκτηθεί μετά από κανονική φοίτηση τουλάχιστον έξι ετών στην αλλοδαπή.

**4.** Οι αιτήσεις των προπτυχιακών φοιτητών/ριών αξιολογούνται σύμφωνα με: τον μέσο όρο βαθμολογίας, το επίπεδο γλωσσομάθειας, και το τρέχον έτος σπουδών. Οι αιτήσεις ιεραρχούνται σύμφωνα α) με τη συνολική βαθμολογία που προκύπτει από τους τρεις αυτούς συντελεστές και β) τη σειρά προτίμησης πανεπιστημίων που δηλώνετε στην αίτησή σας. Ειδικότερα:

1. Προτεραιότητα δίνεται στους **δευτεροετείς και τριτοετείς φοιτητές/ριες**, ο μέσος όρος των οποίων προσαυξάνεται κατά , όπου α είναι ο συνολικός αριθμός μαθημάτων στα οποία έχουν εξεταστεί με επιτυχία.
2. Από τον μέσο όρο των επί πτυχίω φοιτητών/ριών, αντιθέτως, αφαιρείται μισή μονάδα (0,5).
3. Oι αιτήσεις φοιτητών/ριών που έχουν ήδη μετακινηθεί με το παλαιότερο πρόγραμμα Erasmus εξετάζονται μόνο για τις θέσεις που απομένουν μετά την κατανομή στους φοιτητές/ριες που δεν έχουν ήδη μετακινηθεί.
4. Όσον αφορά το επίπεδο γλωσσομάθειας, ισχύουν τα ακόλουθα: Από το ΕΚΠΑ ορίζεται ως ελάχιστο απαιτούμενο επίπεδο για τη γλώσσα διδασκαλίας του συνεργαζόμενου Πανεπιστημίου (βλ. τον συνημμένο πίνακα) το **επίπεδο Β2**, ασχέτως εάν ορισμένα πανεπιστήμια αρκούνται σε χαμηλότερο επίπεδο γλωσσομάθειας (Β1). Εάν αντιθέτως, η διμερής συμφωνία αναφέρει ως υποχρεωτικό επίπεδο γλωσσομάθειας επίπεδο ανώτερο του Β2 (π.χ. Γ1, Γ2), αυτό το επίπεδο θα αποτελεί προϋπόθεση επιλογής για το συγκεκριμένο Πανεπιστήμιο.
5. *Τρόπος υπολογισμού: Το Β2 υπολογίζεται με συντελεστή 0. Στον συντελεστή αυτό προστίθεται συντελεστής 0,25 για δίπλωμα C1 και 0,5 για δίπλωμα C2. Κάθε επιπλέον δίπλωμα ξένης γλώσσας (επιπέδου Β2 ή υψηλότερου) προστίθεται στο επίπεδο γλωσσομάθειας με συντελεστή 0,25. Για παράδειγμα, μία φοιτήτρια που επιλέγει ισπανόφωνο Πανεπιστήμιο και προσκομίζει Diploma de Español como Lengua Extranjera (Nivel Avanzado) ή άλλο ισότιμο δίπλωμα επιπέδου Β2 μαζί με πτυχίο αγγλικής Proficiency (C2) έχει συντελεστή γλωσσομάθειας: 0+0,25=0,25, εφόσον η αγγλική δεν είναι γλώσσα διδασκαλίας στο πανεπιστήμιο αυτό.*Εφόσον στο συνεργαζόμενο πανεπιστήμιο γίνεται διδασκαλία και σε δεύτερη γλώσσα, οι υποψήφιοι πρέπει να γνωρίζουν τη γλώσσα διδασκαλίας των μαθημάτων που θα παρακολουθήσουν. Για το λόγο αυτό, και κυρίως όπου αναφέρεται στον πίνακα η Αγγλική γλώσσα ως δεύτερη γλώσσα διδασκαλίας, συστήνεται στους φοιτητές να επιβεβαιώνουν ότι υπάρχει επαρκής αριθμός μαθημάτων που διδάσκονται σε αυτήν. Επίσης, συστήνεται στους φοιτητές να επισκέπτονται τις ιστοσελίδες των Πανεπιστημίων υποδοχής που τους ενδιαφέρουν, τόσο για επικαιροποίηση των απαιτούμενων επιπέδων της γλωσσομάθειας όσο και για αναζήτηση τυχόν άλλων ιδιαίτερων απαιτήσεων σχετικών με τα πιστοποιητικά γλωσσομάθειας (π.χ. αποδεκτοί μόνο συγκεκριμένοι τίτλοι σπουδών ή/και τίτλοι που έχουν αποκτηθεί πρόσφατα, π.χ. μόνο τα τελευταία 2-3 έτη). Αφού συνυπολογιστούν όλοι οι συντελεστές, σε περίπτωση ισοψηφίας προηγείται ο/η υποψήφιος με τον υψηλότερο μέσο όρο στα μαθήματα.
6. Συνιστάται στους/τις φοιτητές/ριες να δηλώσουν Πανεπιστήμια σύμφωνα με τη σειρά που ανταποκρίνεται στα προσόντα τους (μέσο όρο και επίπεδο γλωσσομάθειας).
7. Ειδική επισήμανση για τους φοιτητές/τριες που επιλέγουν πανεπιστήμιο σε μια από τις χώρες: Γαλλία, Γερμανία, Αυστρία, Ιταλία και Ισπανία, των οποίων οι γλώσσες είναι ευρέως ομιλούμενες: παρόλο που στον «Πίνακα Συνεργαζόμενων πανεπιστημίων Erasmus+ 2025-2026», μπορεί να αναφέρονται ως γλώσσες διδασκαλίας και η επίσημη γλώσσα της χώρας και η αγγλική γλώσσα, συνιστάται, οι φοιτητές/τριες εκτός από τη γνώση της αγγλικής σε επίπεδο τουλάχιστον Β2, να γνωρίζουν σε ένα επιθυμητό επίπεδο και την επίσημη γλώσσα της χώρας. Αυτό θα παίξει καταλυτικό ρόλο στην αποφυγή προβλημάτων εύρεσης μαθημάτων από τους επιλεγμένους φοιτητές/τριες!

**5.** Οι αιτήσεις των μεταπτυχιακών φοιτητών/ριών αξιολογούνται σύμφωνα με τον μέσο όρο βαθμολο­γίας στα μεταπτυχιακά μαθήματα ενός τουλάχιστον εξαμήνου καθώς και σύμφωνα με το επίπεδο γλωσσομάθειας, το οποίο υπολογίζεται με τους συντελεστές που ισχύουν και για τους προπτυχιακούς φοιτητές/ριες. Για τους υποψήφιους διδάκτορες προσμετράται ο βαθμός του μεταπτυχιακού πτυχίου ειδίκευσης. Απαραίτητο επίπεδο γλωσσομάθειας για τους υποψήφιους διδάκτορες ορίζεται το C2. Οι υποψήφιοι διδάκτορες πρέπει επιπλέον να υποβάλουν α) επιστολή καθηγητή/ριας του συνεργαζόμενου πανεπιστημίου στην οποία να βεβαιώνεται ότι προτίθεται να αναλάβει την επίβλεψή τους και β) επιστολή της τριμελούς επιτροπής στο Τμήμα ΕΜΜΕ όπου θα βεβαιώνεται ότι επιτρέπεται η μετακίνηση του/της φοιτητή/ριας.

**6.** Η υποτροφία του προγράμματος ERASMUS+ δίνεται για ένα ή δύο ακαδημαϊκά εξάμηνα του ακαδημαϊκού έτους 2025-2026. Οι φοιτητές που επιθυμούν να συμμετάσχουν και το χειμερινό και το εαρινό εξάμηνο θα πρέπει να το δηλώσουν εξ αρχής.

**7.** Το ύψος της μηνιαίας επιχορήγησης για την κάλυψη ατομικών δαπανών για το ακαδημαϊκό έτος 2025-2026 θα κυμανθεί από 420€ ως 520€/μήνα, ανάλογα με τη χώρα υποδοχής. Επίσης, παρέχεται επιχορήγηση για την κάλυψη των δαπανών μετακίνησης προς και από τον τόπο διεξαγωγής του προγράμματος, με βάση την χιλιομετρική απόσταση όπως αναφέρεται στον πίνακα που υπάρχει στην ιστοσελίδα του Τμήματος Ευρωπαϊκών και Διεθνών Σχέσεων (ΤΕΔΣ): <https://www.interel.uoa.gr/erasmus/sm/epixorigisi25_26/>

Φοιτητές/τριες που ανήκουν σε μία τουλάχιστον από τις Κοινωνικές Ομάδες με Λιγότερες Ευκαιρίες και το κατά κεφαλήν εισόδημα (σύμφωνα με την φορολογική δήλωση του 2024) δεν υπερβαίνει το ποσό των έξι χιλιάδων ευρώ (6.000) μπορούν να λάβουν πρόσθετο συμπληρωματικό ποσό πέραν του βασικού ποσού της επιχορήγησης για την κάλυψη ατομικών δαπανών, ύψους 250 EUR μηνιαίως (Call/Έργο 2024). Επιπλέον, για τις περιπτώσεις φοιτητών με αναπηρία μπορεί να καταβληθεί (βάσει πραγματικών εξόδων) πρόσθετη επιχορήγηση έως και το 100% των επιπρόσθετων δαπανών που θα προκύψουν κατά τη διάρκεια της κινητικότητάς τους στο εξωτερικό: [https://www.interel.uoa.gr/erasmus/prosthetiepixorigisi/](https://www.interel.uoa.gr/erasmus/prosthetiepixorigisi/%20)

**8.** Στην ιστοσελίδα του Τμήματος Ευρωπαϊκών και Διεθνών Σχέσεων του ΕΚΠΑ (ΤΕΔΣ) (http://www.interel.uoa.gr/erasmus/sm.html), η οποία εμπλουτίζεται και ενημερώνεται συνεχώς, μπορείτε να αντλήσετε αναλυτικές πληροφορίες για το πρόγραμμα Erasmus+ (τα συνεργαζόμενα ιδρύματα, τις προϋποθέσεις συμμετοχής, τη διαδικασία επιλογής και συμμετοχής κ.ά.)

**9.** Εφόσον επιλεγείτε, θα χρειαστεί, πριν αναχωρήσετε και σύμφωνα με το χρονοδιάγραμμα που ορίζει το ΤΕΔΣ του ΕΚΠΑ να συναφθεί Συμφωνία Μάθησης/Learning Agreement μέσω της οποίας διασφαλίζεται η «πλήρης ακαδημαϊκή αναγνώριση» των μαθημάτων που θα παρακολουθήσετε στο εξωτερικό, σε συνεννόηση με τον αντίστοιχο διδάσκοντα/ουσα Καθηγητή/ρια του Τμήματός μας και τον/την ακαδημαϊκó/ή υπεύθυνο της συμφωνίας. Για το λόγο αυτό θα χρειαστεί να επικοινωνήσετε με τη γραμματεία του τμήματος.

**10.** Οι φοιτητές/ριες που θα επιλεγούν οφείλουν να εξεταστούν σε όλα τα μαθήματα που θα παρακολουθήσουν και να εξασφαλίσουν ικανοποιητική επίδοση αξιοποιώντας το χρόνο σπουδών τους στο εξωτερικό, με στόχο πάντα την αναγνώριση των σπουδών τους.

Σύμφωνα με την από 26/1/2016 απόφαση της Συγκλήτου του ΕΚΠΑ, σε περίπτωση κατά την οποία ο/η φοιτητής/ρια δεν έχει καν παρακολουθήσει ή δεν έχει προσέλθει σε εξετάσεις σε κανένα μάθημα, όσων έχουν περιληφθεί στη Συμφωνία Μάθησης/Learning Agreement (ή την τροποποίηση αυτής) του Ιδρύματος Υποδοχής, θα ζητείται η επιστροφή του ποσού της υποτροφίας που θα έχει προεισπράξει, το οποίο ανέρχεται στο 80% της συνολικής υποτροφίας του. Εάν ο φοιτητής έχει τουλάχιστον εξετασθεί σε μαθήματα που αναγράφονται στη Συμφωνία Μάθησης/Learning Agreement και έχει λάβει λιγότερες από 10 πιστωτικές μονάδες (ECTS) ανά εξάμηνο, δεν θα του χορηγείται το υπόλοιπο 20% της υποτροφίας μετά την επιστροφή του από το εξωτερικό. Τα παραπάνω δεν ισχύουν στην περίπτωση που η μερική ή ολική αποτυχία οφείλεται σε διαπιστωμένους λόγους ανωτέρας βίας.

Υποχρεωτικά αναγνωρίζονται **όλα** τα μαθήματα στα οποία οι υπότροφοι Erasmus+ έχουν εξεταστεί με επιτυχία και για τα οποία υπάρχει αντίστοιχο μάθημα στο Τμήμα μας, ασχέτως βαθμολογίας· με άλλα λόγια, οι φοιτητές/ριες Erasmus+ δεν μπορούν να επιλέξουν ποια μαθήματά τους θα αναγνωριστούν και ποια όχι. Μέχρι δύο μαθήματα μπορούν να αντιστοιχιστούν στα μαθήματα επιλογής «Erasmus I» και «Erasmus II», εφόσον δεν υπάρχουν άλλα αντίστοιχα μαθήματα στο Τμήμα μας (λ.χ. μαθήματα γλώσσας).

**11.** Συντονιστής του προγράμματος Erasmus+ είναι ο **κ.** **Νίκος Παπαναστασίου** (τηλ. 210-3689275, e-mail: papanast@media.uoa.gr). Μέλη της επιτροπής Erasmus είναι οι: οι **κυρίες** **Εύα Στεφανή**  (e-mail: [evastef@media.uoa.gr](file:///C%3A%5CUsers%5CDELL%5CAppData%5Cathina%5CAppData%5CAppData%5CLocal%5CTemp%5Cevastef%40media.uoa.gr)) και **Ευαγγελία Διαμαντοπούλου** (e-mail: evadiam@media.uoa.gr).

Γραμματεία: **κ. Α. Βάγγαλης,** τηλ. 210-3689407, e-mail: [andvag@uoa.gr](file:///C%3A%5CUsers%5CDELL%5CAppData%5Cathina%5CAppData%5CAppData%5CLocal%5CAppData%5CLocal%5CAppData%5CLocal%5CAppData%5CLocal%5CAppData%5CLocal%5CAppData%5CLocal%5CAppData%5CLocal%5CTemp%5Candvag%40uoa.gr)

Στον επισυναπτόμενο κατάλογο συνεργαζόμενων πανεπιστήμιων αναφέρονται τα ονόματα των ακαδημαϊκών υπευθύνων για κάθε συμφωνία, τους/τις οποίους/ες μπορούν να συμβουλεύονται οι υποψήφιοι/ες.

**12.** Οι αιτήσεις θα υποβάλλονται στη Γραμματεία από την Τετάρτη 19 Φεβρουαρίου έως και την Τετάρτη 5 Μαρτίου. Οι αναλυτικές βαθμολογίες θα εκτυπωθούν από τη Γραμματεία. Σας παρακαλούμε να αναγράφετε στην αίτηση τα μαθήματα στα οποία αναμένετε το βαθμό σας.

Μέρες και ώρες υποδοχής Γραμματείας Δευτέρα-Τετάρτη -Παρασκευή 10.00-13.00

**13**. Προκειμένου να έχετε το δικαίωμα υποβολής αίτησης είναι **ΥΠΟΧΡΕΩΤΙΚΗ** η συμμετοχή σας στην συνάντηση ενημέρωσης των υποψηφίων, η οποία θα πραγματοποιηθεί τη **Δευτέρα 17 Φεβρουαρίου 2025, 12.00-13.30 στην αίθουσα 102**.

\* Η επιλογή του πανεπιστημίου του Αμβούργου συνιστάται μόνο στην περίπτωση γνώσεων γλωσσολογίας πέραν του εισαγωγικού μαθήματος Γλώσσα και Επικοινωνία.

**συν.: Πίνακας συνεργαζόμενων Ιδρυμάτων 2025-2026 και Αίτηση ενδιαφέροντος**